stanford-oval/wikipedia huggingface dataset:
דוכס אלבה

| --- | --- |

שלט האצולה הנוכחי של דוכסי אלבה - בני משפחת פיצג'יימס
 מדינה:  ספרד
 תקופת השושלת:  1472–הווה (כ־552 שנים) 
הדוכסית ה-13 מאלבה, מריה קאיטנה דה סילבה (אנ'). הדוכסית הלבנה, ציור מאת פרנסיסקו דה גויה, 1795
דוכס אלבה (בספרדית: Duques de Alba de Tormes) הוא תואר אצולה ספרדי.
התואר דוכס אלבה, היה במהלך ההיסטוריה הספרדית תואר נחשב מאוד, ובית אלבה היה לאחת ממשפחות האצולה החזקות באירופה. למעשה לא כל שושלת דוכסי אלבה מהווה שושלת רציפה אחת, והיא מורכבת משלוש שושלות שהחליפו האחת את רעותה; משפחתו של הדוכס הראשון מאלבה אלברס דה טולדו הייתה המשפחה הראשונה בשושלת, לאחריה באה שושלתו של פרננדו דה סילבה, הדוכס ה-12 מאלבה, ואחריה הבית הנוכחי של דוכסי אלבה, בית פיצג'יימס, שראשיתו בקרלוס מיגל פיצג'יימס סטיוארט, דוכס אלבה ה-14, וצאצאיו נושאים בתואר גם במאה ה-21.
בנובמבר 2014, מתה הדוכסית ה-18 מאלבה, קאיטנה פיצג'יימס סטיוארט, ותחתיה מתהדר בתואר בנה, קרלוס פיצג'יימס סטיוארט.
גרנד קולי

| --- | --- |
הגרנד קולי מתחת למפלים היבשים. ניתן לראות את אפקט השיכוב של זרמי הבזלת התקופתייםהגרנד קולי מתחת למפלים היבשים. ניתן לראות את אפקט השיכוב של זרמי הבזלת התקופתיים
 מידע כללי
 סוג:  אזור מוגן, עמק 
 מיקום
 מיקום:  וושינגטון 
 קואורדינטות:  47°37′12″N 119°18′29″W﻿ / ﻿47.62°N 119.308°W﻿ / 47.62; -119.308
  (למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט גרנד קולי(למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט גרנד קולי
 
מבט כלפי צפון מהגרנד קולי
הגרנד קוּלי (באנגלית Grand Coulee) הוא ערוץ נהר עתיק במדינת וושינגטון שבארצות הברית. אתר טבע לאומי בולט זה משתרע לאורך 100 קילומטרים דרומית מערבית מסכר גרנד קולי עד אגם סוֹאפּ (Soap Lake "אגם הסבון" בשל הקצף המיוחד שנוצר על פניו), כשהוא מחולק על ידי המפלים היבשים לגרנד קולי העליון ולגרנד קולי התחתון.
היסטוריה גאולוגית

הגרנד קולי הוא חלק מרמת קולומביה. סלע האם של אזור זה הוא מסלע גרניט שנוצר עמוק בקרום כדור הארץ לפני 40 עד 60 מיליון שנים. הקרקע התרוממה ושקעה במהלך מיליוני שנים ועקב כך נוצרו הרים נמוכים, ובסופו של דבר ים פנימי.
לפני כ-10 עד 15 מיליון שנה החלו בהרי רכס קסקייד התפרצויות געשיות שמילאו את הים הפנימי בלבה. בכמה מקומות מגיעה עובי שכבת הבזלת ל-2,000 מטרים. במקומות אחרים חשופה עדיין שכבת הגרניט מההרים הקדומים יותר.
לפני שני מיליון שנים החלה תקופת הפליסטוקן ואיתה החל גם עידן הקרח וקרחונים כיסו את האזור. הם חרצו את רמת הנהר קולומביה, כשהם מגיעים דרומה עד הרמות שמעל לגרנד קולי. בכמה אזורים צפון לגרנד קולי הגיע עובי הקרחונים עד ל-3,000 מטרים. ניתן עדיין לצפות בחריצים במסלע הגרניט החשוף שנבעו מתנועת הקרחונים ובסלעים רבים שנסחפו על ידי הקרחונים באזורים הגבוהים שמצפון מערב לקולי.
אף על פי שתאוריות מוקדמות שיערו שקרחונים הסיטו את נהר הקולומביה למה שהפך לגרנד קולי וכי זרמי המים הרגילים הם שגרמו לסחיפה שנצפתה, מסכימים כיום הגאולוגים כי היא נגרמה מההסטה הקרחונית יחד עם שיטפונות מסיביים שמקורם באגם הקרחוני של מיזולה (Lake Missoula). היה זה אגם מי הפשרת קרחונים בעומק של עד 600 מטרים שהיה סכור על ידי קרחון. מדי פעם נשבר הסכר ותוך כדי כך נוצרו שיטפונות מיזולה שבהם זרמו כמויות אדירות של מים דרך רמת הנהר קולומביה עד לפני 18 אלף שנים. שיטפונות אלו יצרו את הרמות המחורצות המאופיינות בסימני סחיפה ייחודיים. המפלים היבשים הם דוגמה לכך (דרומית לאגם בנקס (Banks Lake).
עם סיום עידן הקרח התייצב נהר הקולומביה בנתיבו הנוכחי. קרקעית הנהר היא כיום כ-200 מטרים מתחת לגרנד קולי. קירות הקולי מגיעים עד לגובה של 400 מטרים.
שימושים מודרניים

האזור סביב הגרנד קולי הוא בית גידול מסוג ערבת שיחים, כשכמות המשקעים הממוצעת היא פחות מ-300 מ"מ גשם בשנה. בחלקו התחתון של הגרנד קולי יש שורת אגמים: פארק (Park), בלו (Blue), אלקלי (Alkali), לנורה (Lenore) וסואפ (Soap). עד למחצית השנייה של המאה ה-20 היה חלקו העליון של הקולי יבש.
פרויקט אגן קולומביה שינה זאת ב-1952, תוך שימוש בערוץ הנחל הקדום כרשת לחלוקת מי השקיה. חלקו העליון של הקולי נסכר והפך לאגם בנקס (Banks Lake). האגם מקבל את מימיו באמצעות משאבות מסכר הגרנד קולי, והוא השלב הראשון במערכת השקיה שאורכה 160 קילומטרים. באגן הקולומביה נעשה שימוש בתעלות, סיפונים וסכרים נוספים על מנת לספק מי השקיה ל-2,400 קמ"ר של אדמה חקלאית.
המים הפכו את חלקו העליון של הקולי והאזורים הסמוכים לגן עדן לבעלי חיים, כולל עיטם לבן-ראש. לפרויקט היה ערך מוסף בדמות יצירת אתרי נופש הכוללים כמה אגמים ומעיינות מינרלים, בהם מתבצעים פעילויות נופש כדוגמת ציד, דיג וספורט מים מכל הסוגים. בגרנד קולי מצויים שני פארקים מדינתיים פארק סאן לייקס (Sun Lakes- "אגמי השמש") ופארק סטימבואט רוק (Steamboat Rock – "סלע ספינת הקיטור").
הערות שוליים

↑  קוּלי (Coulee) היא מילה באנגלית שמקורה צרפתי: couler (לזרום) המתארת אפיק נחל או ערוץ.
↑  Alt, David (2001). Glacial Lake Missoula & its Humongous Floods. Mountain Press Publishing Company. ISBN 0-87842-415-6.
↑  Bjornstad, Bruce (2006). On the Trail of the Ice Age Floods: A Geological Guide to the Mid-Columbia Basin. Keokee Books; San Point, Idaho. ISBN 978-1-879628-27-4.
↑  J Harlen Bretz, (1923), The Channeled Scabland of the Columbia Plateau. Journal of Geology, v.31, p.617-649
↑  Mueller, Ted and Marge (1997). Fire, Faults & Floods. University of Idaho Press, Moscow, Idaho. ISBN 0-89301-206-8.
| --- | --- |
בקרת זהויות :  NLI: 987007566362405171  LCCN: sh2002000314 
סלע ספינת הקיטור בגרנד קולי
הגרנד קולי מתחת למפלים היבשים. ניתן לראות את אפקט השיכוב של זרמי הבזלת התקופתיים
גנון לבן שת

| גנון לבן שת |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
סוג:: גנון
מין:: גנון לבן שת
שם מדעי
 Cercopithecus mona ‏שרבר, 1774
תחום תפוצה


גנון לבן שת או גנון מונה (שם מדעי: Cercopithecus mona) הוא מין של קוף מהסוג גנון החי ביערות מערב אפריקה בטבע והופץ בידי האדם גם לאי גרנדה וסאו טומה ופרינסיפה.
קוף זה מצוי במזרח גאנה, טוגו, בנין, ניגריה ומערב קמרון. הוא חי ביערות גשם טרופיים אך יימצא גם ביערות שפלה, רצועות עצים טרופיות וגם בסוואנות מיוערות וכן לאורך דלתת הניז'ר, כשהוא הקוף המצוי ביותר לאורך הנהר.
אורכו של הגנון 35 עד 55 ס"מ, אורך הזנב 70 עד 90 ס"מ ומשקלם עד 4.4 ק"ג בזכרים ועד 2.5 ק"ג בנקבות, כך שהוא אחד מהקטנים שבגנונים ודומה מעט למיני הסוג קוף ירוק. הקוף בעל גב ועורף חומים-אדמוניים, חזה בהיר, גפיים וזנב שחורים והפנים כהות עם שיער לחיים ו"זקן" לבנים והחוטם ורוד עם שפתיים וסנטר לבנים.
הקוף מצוי בין ענפי העצים כשהוא נע בקבוצות של 12 פרטים בממוצע ובראשם זכר אלפא. עם זאת נצפו להקות של מעל 35 פרטים בלהקה. הקופים ניזונים מפירות, עלי עצים, זרעים שונים וגם מבעלי חיים קטנים.
הערות שוליים

↑  גנון לבן שת באתר הרשימה האדומה של IUCN
גמר גביע אירופה לאלופות 1962

גמר גביע אירופה לאלופות 1962 התקיים באצטדיון האולימפי באמסטרדם, הולנד ב-2 במאי 1962, ובו נקבע כי הזוכה בטורניר גביע אירופה לאלופות לעונת 1961/1962 היא בנפיקה ליסבון הפורטוגלית, שניצחה במשחק את ריאל מדריד הספרדית בתוצאה 5-3. משחק הגמר נעל את המהדורה השביעית של גביע אירופה לאלופות.
בנפיקה זכתה בתואר בפעם השנייה ברציפות, בהופעה השנייה בתולדותיה בגמר. עונה קודם לכן העפילה לראשונה בתולדותיה לגמר וגברה על ספרדית אחרת, ברצלונה, בתוצאה 3-2. ריאל מדריד העפילה לגמר השישי בתולדותיה (מתוך שבעה אפשריים). היא זכתה בתואר בכל חמש הופעותיה הקודמות, בחמש שנותיו הראשונות של המפעל. יחד עם הפעלתה של ברצלונה עונה קודם לכן, שמרו הקבוצות הספרדיות על נציגה בגמר בכל שבע שנותיו הראשונות של המפעל.
במקביל לזכייתה באליפות אירופה עונה קודם לכן, שהבטיחה לה העפלה אוטומטית לטורניר, זכתה הקבוצה גם באליפות פורטוגל בפער ארבע מיריבתה העירונית ספורטינג ליסבון. ריאל הקדימה ב-12 נקודות את יריבתה העירונית אתלטיקו מדריד וזכתה באליפות ספרד לעונת 1960/1961, שהבטיחה לה את המקום בטורניר.
למעלה מ-60 אלף צופים חזו באחד ממשחקי הגמר המרתקים ועתירי השערים בהיסטוריית המפעל. פרנץ פושקש העלה את ריאל ליתרון ראשון בדקה ה-18, וחמש דקות אחר כך הכפיל את מאזנו וקבע 2-0. בדקה ה-25, שתי דקות בלבד לאחר שערו השני של פושקש, צימק ז'וזה אגואס ל-2-1, ובדקה ה-33 קבע דומיסיאנו קאוום שוויון 2-2. בתוך עשר דקות בלבד איבדה ריאל יתרון בן שני שערים. בדקה ה-39 השלים פושקש שלושער וקבע 3-2 לריאל במחצית.
במחצית השנייה השתלטה בנפיקה על המשחק, השלימה מהפך עם שלושה שערים והבטיחה את הזכייה בתואר. מריו קולונה קבע שוויון 3-3 בדקה החמישים, אאוזביו העניק לבנפיקה יתרון ראשון בפנדל מדויק בדקה ה-64, וחמש דקות אחר כך השלים צמד וקבע את תוצאת המשחק, 5-3 לבנפיקה.
הדרך אל הגמר > בנפיקה ליסבון

אלופת אירופה בנפיקה זכתה להעפלה אוטומטית מהסיבוב המוקדם, והחלה את דרכה בשמינית הגמר מול אוסטריה וינה. במשחק הראשון בחוץ הובילה בנפיקה 1-0 במחצית, אך בסיום נפרדו הקבוצות בשוויון 1-1. ההכרעה עברה לליסבון, ושם הביסה בנפיקה את האוסטרים בתוצאה 5-1. צמדים של ז'ואקים סנטנה וז'וזה אגואס הבטיחו לבנפיקה את המקום ברבע הגמר.
בשלב רבע הגמר פגשה בנפיקה את נירנברג הגרמנית. אלופת גרמניה הצליחה לחזור מפיגור ביתי 1-0 ולגבור 3-1 על בנפיקה במשחק הראשון. בנפיקה הגיעה לגומלין הביתי עם פיגור של שני שערים, אך כבר בדקה הרביעית הובילה 2-0. עד למחצית השלימה בנפיקה את המהפך בסדרה עם יתרון 3-0, והבקיעה שלושה שערים נוספים במחצית השנייה. צמדים של אאוזביו ושל ז'וזה אוגוסטו דה אלמיידה העניקו לבנפיקה 6-0 בסיום, ועם 7-3 בסיכום שני המפגשים העפילה בנפיקה לחצי הגמר.
בחצי הגמר פגשה בנפיקה את טוטנהאם הוטספור האנגלית. במשחק הראשון בבית עלתה בנפיקה ליתרון מהיר כבר בדקה השישית, ובסיום נעזרה בצמד של ז'וזה אוגוסטו כדי לגבור 3-1 על טוטנהאם. בגומלין בחוץ עלתה בנפיקה ליתרון לאחר רבע שעה, ועל אף המהפך של האנגלים שניצחו בסיום 2-1, הצליחה בנפיקה לעלות לגמר בפעם השנייה ברציפות, עם 4-3 בסיכום שני המפגשים.
הדרך אל הגמר > ריאל מדריד

בסיבוב המוקדם חולקו הקבוצות על פי שיוך גאוגרפי, והוגרלו נגד קבוצה אחרת מאותו השיוך. ריאל, שהוגרלה מקבוצת אירופה הדרומית, פגשה בסיבוב זה את ואשאש ההונגרית. במשחק הראשון בחוץ, כבש חוסטו טחדה צמד שערים שנתן לקבוצתו ניצחון 2-0. בגומלין באצטדיון סנטיאגו ברנבאו גברה ריאל 3-1 על ואשאש, עם צמד של אלפרדו די סטפנו, והעפילה לשמינית הגמר.
בשלב שמינית הגמר פגשה ריאל את בולדקלובן 1913 הדנית. במשחק הראשון בחוץ כבש פרנץ פושקש צמד שערים בדרך לניצחון קבוצתו 3-0. הגומלין הביתי היה לתצוגת התקפה מרהיבה של ריאל מדריד, שהביסה את יריבתה 9-0. די סטפנו כבש שלושער, לואיס דל סול ופרנסיסקו חנטו כבשו צמדים, ובסך הכול חמישה שחקנים שונים נטלו חלק בכיבוש השערים במשחק. 12-0 לריאל בסיכום שני המפגשים.
ברבע הגמר חיכתה לריאל הגרלה קשה בדמותה של יובנטוס האיטלקית. המשחק הראשון בטורינו הוכרע משער בודד של די סטפנו כעשרים דקות לסיום, 1-0 לריאל. במשחק הגומלין בבית גברה יובנטוס בתוצאה זהה של 1-0 על ריאל, משער של אומר סיבורי בדקה ה-39. השוויון המוחלט בין הקבוצות גרר משחק פלייאוף, שהתקיים שבוע לאחר מכן בפארק דה פראנס בפריז. כבר בדקה הראשונה העלה פלו את ריאל ליתרון. סיבורי הוריד את הקבוצות למחצית בשוויון 1-1, אך במחצית השנייה כבשו דל סול וטחדה את השערים שהעניקו לריאל ניצחון 3-1 ומקום בחצי הגמר.
לאחר המאבק הצמוד מול יובנטוס, פגשה ריאל את סטנדרד לייז' הבלגית בחצי הגמר. במשחק הראשון נעזרה ריאל בצמד של טחדה כדי להביס את ליאז' 4-0 בבית. ריאל השלימה את העבודה במשחק הגומלין בחוץ עם ניצחון 2-0, ועם 6-0 בסיכום שני המפגשים העפילה לגמר בפעם השישית בתולדותיה.
| פורטוגל בנפיקה ליסבון | פורטוגל בנפיקה ליסבון | פורטוגל בנפיקה ליסבון | פורטוגל בנפיקה ליסבון | סיבוב | ספרד 1939 ריאל מדריד | ספרד 1939 ריאל מדריד | ספרד 1939 ריאל מדריד | ספרד 1939 ריאל מדריד | ספרד 1939 ריאל מדריד |
| --- | --- | --- | --- | --- | --- | --- | --- | --- | --- |
| יריבה | סיכום | משחק ראשון | משחק שני |  | יריבה | סיכום | משחק ראשון | משחק שני | פלייאוף |
| העפילה אוטומטית | העפילה אוטומטית | העפילה אוטומטית | העפילה אוטומטית | סיבוב ראשון | הונגריה ואשאש | 5 – 1 | 2 - 0 (חוץ) | 3 - 1 (בית) |  |
| אוסטריה אוסטריה וינה | 6 – 2 | 1 - 1 (חוץ) | 5 - 1 (בית) | שמינית הגמר | דנמרק בולדקלובן 1913 | 12 – 0 | 3 - 0 (חוץ) | 9 - 0 (בית) |  |
| גרמניה המערבית נירנברג | 7 – 3 | 1 - 3 (חוץ) | 6 - 0 (בית) | רבע הגמר | איטליה יובנטוס | 1 – 1 | 1 - 0 (חוץ) | 0 - 1 (בית) | 3 - 1 |
| אנגליה טוטנהאם הוטספור | 4 – 3 | 3 - 1 (בית) | 1 - 2 (חוץ) | חצי הגמר | בלגיה סטנדרד לייז' | 6 - 0 | 4 - 0 (בית) | 2 - 0 (חוץ) |  |
סיכום המשחק > הרכבי הקבוצות

| --- | --- |
              בנפיקה ליסבון :               ריאל מדריד
גמר גביע אירופה לאלופות 1956

גמר גביע אירופה לאלופות 1956 התקיים בפארק דה פראנס בפריז, צרפת ב-13 ביוני 1956, ובו נקבע כי הזוכה בטורניר גביע אירופה לאלופות לעונת 1955/1956 היא ריאל מדריד הספרדית, שניצחה במשחק את סטאד ריימס הצרפתית בתוצאה 4-3. משחק הגמר נעל את מהדורת הבכורה של גביע אירופה לאלופות, וריאל מדריד הייתה לאלופת אירופה הראשונה, בדרך לחמש זכיות רצופות במפעל.
שתי הקבוצות העפילו לטורניר בזכות הישגיהן בעונת 1954/1955, וזכו להיכלל בין 16 הקבוצות הראשונות המשתתפות בטורניר. ריאל מדריד זכתה באליפות ספרד בפער חמש נקודות מברצלונה. ריימס זכתה באליפות צרפת, לאחר שהקדימה את טולוז בפער של ארבע נקודות.
משחק הגמר נערך במדינתה של ריימס, צרפת, והיא פתחה את המשחק היטב, כשעלתה ליתרון בדקה השישית משער של מישל לבלון והכפילה את יתרונה כעבור ארבע דקות מרגליו של ז'אן טמפלן. ריאל השלימה חזרה מרשימה למשחק כשאלפרדו די סטפנו בדקה ה-14 והקטור ריאל בדקה השלושים קבעו שוויון 2-2 בהפסקה. מישל הידלגו החזיר את ריימס ליתרון בדקה ה-62, לפני ששער של מרקיטוס השווה את התוצאה בדקה ה-67, והקטור ריאל קבע את תוצאת המשחק בדקה ה-79, 4-3 לריאל מדריד.
הדרך אל הגמר > ריאל מדריד

ריאל רשמה את הופעת הבכורה שלה בגביע אירופה בשמינית הגמר מול סרבט ז'נבה השווייצרית. המשחק הראשון נערך בז'נבה, ורק לאחר 74 דקות הצליחה ריאל לעלות ליתרון. מיגל מוניוס היה לראשון שכובש עבור ריאל במפעל, והקטור ריאל בדקה ה-89 קבע את תוצאת המשחק, 2-0 לריאל. בגומלין ריאל הציגה התקפה מרשימה, ונעזרה בצמד של אלפרדו די סטפנו לניצחון 5-0 במשחק ו-7-0 בסיכום שני המפגשים.
ברבע הגמר פגשה ריאל את פרטיזן בלגרד, נציגת יוגוסלביה. במשחק הראשון הביסה ריאל 4-0 את פרטיזן בבית, אך בגומלין בבלגרד התקרבה להדחה כשנוצחה 3-0. עם 4-3 בסיכום הצליחה ריאל להעפיל לחצי הגמר.
בשלב חצי הגמר פגשה ריאל את מילאן האיטלקית. במשחק הראשון באצטדיון סנטיאגו ברנבאו העלה הקטור ריאל את המארחת ליתרון כבר בדקה השישית, אך מילאן השוותה כעבור שלוש דקות מרגליו של גונאר נורדאהל. ריאל חזרה ליתרון משער של חוסה איגלסיאס פרננדס בדקה ה-25, אך שוב היתרון החזיק מעמד דקות ספורות בלבד עד שחואן סקיאפינו מצא את השוויון. רוקה אולסן קבע את תוצאת המחצית בדקה הארבעים כשהעלה את ריאל ליתרון 3-2, ומשם מילאן לא הצליחה לחזור ודי סטפנו קבע את תוצאת המשחק בדקה ה-62, 4-2 לריאל מדריד במשחק הראשון. בגומלין בסן סירו כבש איגלסיאס את השער הראשון במשחק בדקה ה-65. מילאן השלימה מהפך עם שני פנדלים של ג'ורג'יו דל מונטה, אך לא הצליחה לכבוש עוד ועם 5-4 בסיכום שני המפגשים, זכתה ריאל במקום בגמר גביע אירופה הראשון בהיסטוריה.
הדרך אל הגמר > סטאד ריימס

אלופת צרפת פתחה את הופעותיה בשמינית הגמר מול אורהוס הדנית. במשחק הראשון בחוץ גברה ריימס 2-0 על אורהוס מצמד של לאון גלובאקי. בגומלין הביתי צעדה ריימס ביתרון 2-0 במחצית השנייה, אך הדנים חזרו לשוויון 2-2. עם ניצחון 4-2 בסיכום שני המפגשים, המשיכה ריימס לרבע הגמר.
בשלב רבע הגמר פגשה ריימס את ורש לובוגו ההונגרית. במשחק הראשון בבית נעזרה ריימס בצמד של מישל לבלון כדי לנצח 4-2. משחק החוץ בבודפשט היה מרתק ורב שערים. רנה בילאר כבש צמד לזכות ריימס בדרך לשוויון 4-4, שהעלה את ריימס עם ניצחון 8-6 בסיכום שני המפגשים.
בחצי הגמר פגשה ריימס את היברניאן הסקוטית. במשחק הראשון הביתי, כבשו לבלון ובילאר עבור ריימס במחצית השנייה בדרך לניצחון 2-0. בגומלין בחוץ השלימה ריימס ניצחון כפול משער בודד של גלובאקי. 3-0 לריימס בסיכום שני המפגשים, בדרך לגמר גביע אירופה הראשון בהיסטוריה.
| ספרד 1939 ריאל מדריד | ספרד 1939 ריאל מדריד | ספרד 1939 ריאל מדריד | ספרד 1939 ריאל מדריד | סיבוב | צרפת סטאד ריימס | צרפת סטאד ריימס | צרפת סטאד ריימס | צרפת סטאד ריימס |
| --- | --- | --- | --- | --- | --- | --- | --- | --- |
| יריבה | סיכום | משחק ראשון | משחק שני |  | יריבה | סיכום | משחק ראשון | משחק שני |
| שווייץ סרבט ז'נבה | 7 – 0 | 2 - 0 (חוץ) | 5 - 0 (בית) | שמינית הגמר | דנמרק אורהוס | 4 – 2 | 2 - 0 (חוץ) | 2 - 2 (בית) |
| הרפובליקה הפדרלית הסוציאליסטית של יוגוסלביה פרטיזן בלגרד | 4 – 3 | 4 - 0 (בית) | 0 - 3 (חוץ) | רבע הגמר | הונגריה ורש לובוגו | 8 – 6 | 4 - 2 (בית) | 4 - 4 (חוץ) |
| איטליה מילאן | 5 – 4 | 4 - 2 (בית) | 1 - 2 (חוץ) | חצי הגמר | סקוטלנד היברניאן | 3 - 0 | 2 - 0 (בית) | 1 - 0 (חוץ) |
סיכום המשחק

כ-38 אלף צופים, רובם אוהדי ריימס, הגיעו ב-13 ביוני 1956 לפארק דה פראנס בפריז על מנת לחזות בגמר גביע אירופה הראשון בהיסטוריה.
הדקות הראשונות של המשחק היו מצוינות עבור הצרפתים, שעשו צעד גדול לעבר הזכייה בגביע. מסכת השערים במשחק נפתחה בדקה השישית, כשרמון קופה שלח בעיטה חופשית לעברו של מישל לבלון, שכבש מקרוב וקבע 1-0 לריימס. קופה, מבשל השער ואחד משחקניה הבולטים של ריימס, כבר סיכם את תנאיו בריאל מדריד טרם המשחק לקראת העונה הבאה. בדקה העשירית עלתה ריימס ליתרון 2-0, לאחר שז'אן טמפלן קיבל כדור עומק ברחבה, התגבר על השוער חואן אלונסו וכבש.
לאחר הפתיחה החזקה של ריימס, הצליחה ריאל לחזור למשחק. בדקה ה-14 מסר קפטן ריאל, מיגל מוניוס, כדור עומק שטוח לתוך הרחבה, והותיר את אלפרדו די סטפנו במצב מצוין מול השער. די סטפנו בעט חזק ושטוח לפינה, הכניע את השוער רנה-ז'אן ז'אקה, וצימק ל-2-1. בדקה השלושים השלימה ריאל את החזרה שלה למשחק וקבעה שוויון 2-2, לאחר נגיחה מדויקת של הקטור ריאל לכדור קרן. המחצית הראשונה הגיעה לסיומה בשוויון מרתק.
בפתיחת המחצית השנייה היה די סטפנו השחקן הבולט על המגרש. הוא בישל בכדור עומק לחוסאיטו שכבש, אך השער נפסל בטענת נבדל. מן העבר השני, הצליחה ריימס לחזור ליתרון בדקה ה-62. שוב כדור חופשי של קופה מאגף ימין, הסתיים בנגיחה של מישל הידלגו לפינה, שחדרה לרשת וקבעה 3-2 לריימס, פחות מחצי שעה לסיום.
שער היתרון של ריימס החזיק מעמד חמש דקות בלבד. ריאל שלחה שחקנים רבים קדימה, ובדקה ה-67 קיבלה תמורה דווקא משחקן ההגנה מרקיטוס, שהצטרף להתקפה ובעט מתוך הרחבה כדור שפגע בשחקן הגנה וחדר פנימה. בדקה ה-79 עלתה ריאל ליתרון ראשון בפעם הראשונה במשחק. הקטור ריאל, כובש שער השוויון במחצית הראשונה, כבש מקרוב לאחר בישול של חנטו וקבע את תוצאת המשחק, 4-3 לריאל מדריד.
ריאל הצליחה לשמור על היתרון עד לסיום, על אף שהייתה קרובה לספוג שתי דקות לסיום כשבעיטה של טמפלן פגשה את המשקוף. נשיא אופ"א, אבה שוורץ, העניק את גביע אירופה הראשון לקפטן מוניוס, וריאל מדריד הייתה לאלופת אירופה הראשונה בתולדות המפעל.
| 0 | 1 | 2 | 3 | 4 |
| --- | --- | --- | --- | --- |
| 13 ביוני 1956 | ספרד 1939 ריאל מדריד | 4 - 3 | צרפת סטאד ריימס | פארק דה פראנס, פריז, צרפת צופים: 38,239 שיפוט: אנגליה ארתור אדוארד אליס |
| 13 ביוני 1956 | אלפרדו די סטפנו  14'   הקטור ריאל  79', 30'   מרקיטוס  67' | (סיקור) | מישל לבלון  6'   ז'אן טמפלן  10'   מישל הידלגו  62' | פארק דה פראנס, פריז, צרפת צופים: 38,239 שיפוט: אנגליה ארתור אדוארד אליס |
סיכום המשחק > הרכבי הקבוצות

| --- | --- |
              ריאל מדריד :               סטאד ריימס
דוכיפתאים

| דוכיפתאים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
על־סדרה:: דמויי כחלאים
סדרה:: דוכיפתאים
תת־סדרה:: תרופודה
משפחות
 Upupidae  Phoeniculidae
שם מדעי
 Upupiformes

דוכיפתאים (שם מדעי: Upupiformes) היא סדרת עופות שעד שנת 2005 סווגה כמשפחה בסדרת הכחלאים ששמה היה Phoeniculidae. לאחר שהתגלו בנוסף להבדלים המורפולוגיים הבולטים גם הבדלים גנטיים, הוחלט להכירה בה כסדרה טקסונומית נפרדת.
בסדרה זו ישנם רק 2 משפחות: דוכיפתיים, בהם סוג אחד ו-4 מינים, כאשר אחד מהם נכחד מן העולם (בעבר הייתה הדוכיפת יחידה בסוגה) ודוכיפתיות עצים, החיות באפריקה.
חלוקה טקסונומית

משפחת דוכיפתיים (Upupidae)
סוג: דוכיפת (Upupa), שבו 4 מינים, אחד מהם נכחד
משפחת דוכיפתיות עצים (Phoeniculidae)
סוג דוכיפת עצים Phoeniculus, שבו 5 מינים.
סוג דוכיפת הפגיון Rhinopomastus, שבו 3 מינים.
תמונות

דוכיפת אירופית
Phoeniculus purpureus
Rhinopomastus cyanomelas
דוכיפת אפריקנית
דוכיפת מדגסקר
דוכיפת סנט הלנה - נכחדה
גנון פרוס

| גנון פרוס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
סוג:: גנון
מין:: גנון פרוס
שם מדעי
 Cercopithecus preussi ‏מטשי, 1898
תחום תפוצה


גנון פרוס (שם מדעי: Cercopithecus preussi) הוא מין של פרימט מהסוג גנון החי באפריקה המערבית בקמרון, ניגריה והאי ביוקו שבגינאה המשוונית. הזואולוג הגרמני פול מטשי (Paul Matschie) קרא למין בשנת 1898 על שמו של הבוטניקאי פול פריו (Paul Rudolph Preuss) שחקר את הצמחייה של קמרון.
מאפיינים

אורכו של הגנון ללא הזנב הוא 48 סנטימטרים והזכר גדול מהנקבה. הגנון בעל פרווה בצבע אפור עד שחור וסנטר בצבע אפור. הגנון חי בקבוצות של עד 12 קופים הכוללים זכר בוגר, חלק מהנקבות וגוריהן. הנקבה ממליטה בסוף עונת הרבייה גור אחד. הגנון חי ביערות הגשם של אפריקה המערבית וניזון בעיקר מעלים, פירות, זרעים, פרחים וחסרי חוליות קטנים כמו חרקים. הטורפים העיקריים של הגנון הם נמרים, שימפנזות, פיתון סלעים אפריקני, חתול זהוב אפריקני ועיט כתר. הגנון נמצא על פי הרשימה האדומה של IUCN במצב השימור סכנת הכחדה עקב בירוא יערות וציד כשבאי ביוקו האוכלוסייה ירדה ב50 אחוז ב20 השנים האחרונות.
דגל ניז'ר

| --- | --- |

 סוג הדגל:   דגל לאומי
 יחס אורך/גובה:  6:7
 קבלת מעמד רשמי:  23 בנובמבר 1959
 מוטיבים עיצוביים:  טריקולור אופקי כתום-לבן-ירוק, הפס הירוק מוטען בעיגול כתום
דגל ניז'ר אומץ בשנת 1959 קודם לקבלת עצמאות ממערב אפריקה הצרפתית. בדגל שלושה צבעים, על מנת להזכיר את דגל שלושת הצבעים הצרפתי.
הפס הכתום בראש הסמל מסמל את חלקה הצפוני של המדינה, בו מצוי מדבר הסהרה. הפס הלבן במרכז הסמל מסמל טוהר, והפס הירוק מסמל את האזור הפורה בסמוך לנהר ניז'ר וכן מסמל תקווה. העיגול במרכז הדגל מסמל את השמש.
הדגל דומה לדגל הודו - אך הדבר מקרי.
דגל זה מכיל את הריכוז השני הגדול ביותר של הצבע הכתום (אחרי דגל בהוטן) – 38.5% ממנו צבועים בכתום.
גשר ריאלטו

| --- | --- |

 מידע כללי
 סוג:  built-on bridge, גשר מקורה, אטרקציה תיירותית, גשר להולכי רגל, גשר קשתי, גשר אבן 
 על שם:  ריאלטו 
 כתובת:  ונציה 
 מיקום:  סן מרקו 
 מדינה:  איטליה 
 הקמה ובנייה
 תקופת הבנייה:  1588
 תאריך פתיחה רשמי:  1591 
 חומרי בנייה:  אבן 
 אדריכל:  אנטוניו דה פונטה 
 מידות
 אורך:  48 מ' 
 רוחב:  22.1 מ' 
 גובה:  7.32 מ' 
 מידע טכני
 מפתחים:  1 
 מִפְתָּח מרבי:  31.8 מ' 
 קואורדינטות:  45°26′17″N 12°20′08″E﻿ / ﻿45.438008°N 12.335639°E﻿ / 45.438008; 12.335639
  (למפת ונציה מוגדלת) גשר ריאלטו(למפת ונציה רגילה) גשר ריאלטו
 
מראה מעל הגשר
הגשר בלילה
גשר ריאלטו (באיטלקית: Ponte di Rialto), הוא אחד מארבעת הגשרים, יחד עם גשר האקדמיה, גשר היחפנים (Ponte degli Scalzi) וגשר החוקה (של האדריכל הספרדי סנטיאגו קלטרווה), שבעזרתם ניתן לחצות את התעלה הגדולה בוונציה (Canal Grande) מן הגדה האחת לאחרת. גשר ריאלטו נבנה במקום הצר ביותר בתעלה. אזור הגשר הוא המרכז המסחרי של העיר ונציה. הגשר נחשב לבטוח ביותר, אתר תיירותי, ומפורסם בתור פנינה אדריכלית.
תולדות הגשר

המעבר הראשון מעל התעלה הגדולה (Canale Grande) היה גשר של סירות שנבנה בשנת 1181 בסמוך לרובע הריאלטו. הוא נבנה על ידי ניקול ברטיירי (Nicol Barattier). הגשר כונה בשם גשר המטבע (Ponte della Moneta), משום שהמטבעה של הממשל, ה(Zecca), הייתה בכניסה המזרחית לגשר - באי ריאלטו. עליית חשיבותו של השוק באי ריאלטו, שבו היה גם הנמל של ונציה, הגדילה את חשיבותו של הגשר הנייד מעל התעלה, שהוביל אנשים וסחורות למרכז העיר, לאי סן מרקו. בשנת 1250 הונח מעל התעלה הגדולה גשר של עץ. המבנה היה מורכב משני משטחי עץ שהיו מונחים בשיפוע עד למרכז הגשר, כמתכונת הגשר הנוכחי. הגשר נבנה כך כדי לאפשר מעבר של ספינות מלחמה מסוג גלרה (GALERA). גשר העץ היה ניתן להזזה כאשר רצו לאפשר מעבר ספינות בתעלה, כולל ספינת המלחמה, רחבת הסיפון עם התורן המוגבה יחסית. במאה ה-15 נבנו על הגשר שתי שורות של חנויות, כאשר שכר הדירה שהתקבל מהחנויות שימש למימון התחזוקה של הגשר, שהיה חיוני ויקר, כל עוד היה מעץ. שריפות חיסלו חלקים של הגשר. בשנת 1591 בנה האדריכל אנטוניו דה פונטה (Antonio da Ponte) את הגשר הנוכחי, כאשר קשת בודדת מאבן מחזיקה את הגשר במלואו.
תיאור הגשר

הגשר מקורה וכולל שלושה מסלולים, שבהם עולים במדרגות נמוכות עד לשיא וממנו יורדים שוב במדרגות נמוכות. שני מסלולים הם לאורך המעקים החיצוניים של הגשר. המסלול האמצעי עובר בין שתי שורות של חנויות. בחנויות מוצרים המיועדים לתיירים: יהלומים ואבני חן, פריטי לבוש ומוצרים מזכוכית מוראנו. אורכו של הגשר הוא 25 מטר והמרחק האופקי בין שתי הגדות 20 מטר.
קיץ 2005, שימו לב לצופים במעקה הגשר
בין הגדה לבין הגשר. הכלונסאות מעץ משמשות לקשירת הגונדולות
מראה מקרוב בלילה של המעקה והמרכז המקורה
הגשר והתעלה הגדולה, מצולם ממרחק מה.
התעלה הגדולה עמוסה בגונדולות, סירות ומסעדות רבות לגדותיה. התמונה צולמה מגשר ריאלטו.
תמונה רחבה של גשר הריאלטו - יסודות הגשר הם המוצקים ביותר בעיר.